Robin Le Normand

Robin Le Normand – professional futbolchi, La Liganing Atlético Madrid klubi himoyachisi. Fransiyada tugʻilgan boʻlishiga qaramay Ispaniya terma jamoasi sharafini himoya qilib kelmoqda.

Le Normand oʻzining professional faoliyatini Fransiyaning Brest klubida boshlagan. Asosiy jamoasi tarkibida bor yoʻgʻi bir marotaba maydonga tushga futbolchi 2016-yilda Ispaniyaning Real Sosedad klubi bilan shartnoma imzolagan.

Le Normand 2023-yilda terma jamoasi uchun ilk chaqiruvini oldi va aynan shu yilda Millatlar Ligasi turnirining goʻlibiga aylandi. Yevro 2024 uchun ham Ispaniya terma jamoasi qaydnomasiga kiritldi va ushbu turnirda ham zafar quchdi.

 Klublardagi karyerasi 
 Brest 
Bretan viloyatining Pabu shahrida tugʻilgan futbolchi faoliyatini mahalliy Brest jamoasining akademiyasida boshlagan. 2013-yilning 21-sentyabrida Lannion klubiga qarshi bahsda zaxira jamao safidagi debyutini oʻtkazgan.

Le Normand oʻzining debyut golini 2016-yilning 19-martida Fugeresda kechgan oʻyinda kiritdi va jamoasining 3-3 hisobida durrang oʻynashini taʼminladi. 15-aprel kuni u Ligue 2 doirasidagi Sochaux klubiga qarshi kechgan bahsda asosiy jamosi safida debyut qildi.

 Real Sociedad 
2016-yilning 5-iyulida Le Normand Real Sosedad bilan ikki yillik shartnoma imzoladi va Segundada toʻp surayotgan zaxira jamoasi tarkibida faoliyatini davom ettiradigan boʻldi. 2018-yilning avgustida futbolchi shartnomasini yana ikki yilga uzaytirdi.

Le Normand asosiy jamoasi safidagi debyutini 2018-yilning 26-noyabrida La Liga doirasidagi Celta Vigoga qarshi uchrashuvda oʻtakzdi. 12-fevral kuni Sociedad jamoasi bilan 2022-yilgacha moʻljallangan yangi shartnoma imzoladi va 9-iyun kunidan boshlab rasman asosiy jamoa futbolchisiga aylandi.

Héctor Moreno jamoani tark etganidan soʻng Le Normand asosiy tarkibning ajralmas futbochisiga aylandi. U La Ligadagi debyut golini 2019-yilning 30-noyabrida Eibar (4:1) jamoasi qarshi bahsda kiritdi. U 2020-yil 4-iyun kuni shartnomasini 2024-yilgacha uzaytirganini maʼlum qildi. 19-dekabr kuni u Copa del Reyning birinchi bosqichida Tercera División klubi Becerrilga (8:0) qarshi kechga bahsda ham yana bir gol muallifiga aylandi. Futbolchi shuningdek, 2021-yil 3-aprelida COVID-19 pandemiyasi natijasida qoldirilgan finaldagi Basque derbyda ham maydonga tushdi. Athletic Bilbao ustidan g'alaba qozonga Real Sociedad uchun bu 34 yil deganda Copa del Reydagi ilk chempionlik bo'ldi.

Le Normand 2021-yil oktabr oyida La Ligada oyning eng yaxshi futbolchisi deb topildi va bu natijaga erishgan 2014-yildan buyon bu natijaga eshigan Atlético Madrid futbochisi Diego Godíndan keyingi ilk  himoyachi bo'ldi. U 2021-2022-yilgi mavsumda 51 o‘yinning 48 tasida maydonga tushdi, faqat bir marotaba chetlatish sabab liga o‘yini o‘tkazib yubordi. Mavsum yakunida futbochi shartnomasini 2026-yilga qadar uzaytirdi.

Atlético Madrid
2024-yilning 27-iyulida Atlético Madrid Real Sociedad jamoasi bilan Le Normand transferi borasida kelishuvga erishganini ma'lum qildi.

Terma jamoadagi faoliyati
2023-yil may oyida Ispaniya Vazirlar Kengashi davlatda deyarli yetti yil yashaganidan so'ng Le Normandga Ispaniya fuqaroligini berdi, ya’ni u Ispaniya terma jamoasida o‘ynash huquqini qo'lga kiritdi. 2-iyun kuni u UEFA Millatlar Ligasi uchun terma jamoasining yakuniy qaydnomasiga kiritldi. 13 kundan so‘ng Italiya ustidan jamoasi 2:1 hisobida g‘alaba qozongan yarim final o'yinida debyut qildi. Ushbu bahda u yana bir Fransiyada tug'ilgan futbolchi Aymeric Laporte bilan birga markaziy himoyada to'p surdi. 18-iyun kuni Xorvatiya terma jamoasiga qarshi bahsda ham asosiy tarkibda maydonga tushdi. Penaltilar seriyasida g'alaba qozongan ispanlar turnir g'olibiga aylanishdi.

2023-yilning 19-noyabrida Yevro 2024 saralashi doirasida Gruziyagav qarshi bahsda Le Normand terma jamoa safidagi debyut golini kiritdi.

Le Normand 2024-yil iyul oyida e'lon qilingan Ispaniya terma jamoasining Yevro 2024 turniri uchun yakuniy qaydnomasidan joy oldi. Yakunda jamoadoshlari qatorida turnirning g'olibiga aylandi.

Sovrinlar
Real Sociedad
Copa del Rey: 2019–2020

Spain

 UEFA Yevro 2024: 2024

UEFA Millatlar Ligasi: 2022-2023

Individual
La Liga Player of the Month: 2021–2022-yilgi mavsum, oktyabr
 Manbalar 

Turkum:Alifbo boʻyicha sportchilar
Turkum:Atlético Madrid futbolchilari
Turkum:Ispaniyalik erkak futbolchilar
Turkum:Erkak futbol himoyachilari
Turkum:Real Sociedad futbolchilari